李煜《浪淘沙》 帘外雨潺潺, 春意阑珊, 罗衾不耐五更寒, 梦里不知身是客, 一晌贪欢。 独自莫凭阑, 无限关山, 别时容易见时难, 流水落花春去也, 天上人间。
〖李白·越中览古〗 越王句践破吴归。 义士还乡尽锦衣。 宫女如花满春殿。 只今惟有鹧鸪飞。
扬州慢 姜夔
淮左名都,竹西佳处,解鞍少驻初程。过春风十里,尽荠麦青青。自胡马窥江去后,废池乔木,犹厌言兵。
渐黄昏、清角吹寒,都在空城。 杜郎俊赏,算而今、重到须惊。纵豆蔻词工,青楼好,难赋深情。二十四桥仍在,波心荡冷月无声。 念桥边红药,年年知为谁生?
桂枝香·金陵怀古 宋·王安石
登临送目,正故国晚秋,天气初肃。千里澄江似练,翠峰如簇。征帆去棹残阳里,背西风、酒旗斜矗。采舟云淡,星河鹭起,画图难足。
念往昔、繁华竞逐,叹门外楼头,悲恨相续。千古凭高对此,漫嗟荣辱。六朝旧事随流水,但寒烟芳草凝绿。至今商女,时时犹唱,后庭遗曲。